Borøyskjær

Borøyskjær er et skjær like sør for Furuholmen ved Borøya i Bærum kommune. Skjæret og sjøområdet 50 meter rundt er vernet som Naturreservat sør for Furuholmen. Formålet med vernet er å bevare miljøet spesielt med hensyn til sjøfugler. Ved telling i 2005 hadde skjæret den største koloni av hekkende makrellterne i fjorden, samt en del fiskemåker. Begge er rødlistede i Norge. Fuglelivet i reservatet er fredet mot skade og unødig forstyrrelse, og det er forbudt å gjøre inngrep som forringer fuglenes livsmiljø. All ferdsel er forbudt i perioden 15. april til 15. juli, og all jakt, fangst og bruk av skytevåpen er forbudt i tiden 1. mars til 1. oktober. For øvrig skal hunder alltid holdes i bånd. Referanser